smcproject/ml-wiki-sentences huggingface dataset:
ഉസ്താദ് അല്ലാദിയാഖാന്റെ അനന്തരവൻ ഉസ്താദ് നത്താൻ ഖാന്റെ അടുക്കൽ നിന്ന് പഠനം തുടങ്ങിയപ്പോൾ മുതൽ ഉസ്താദ് ഘമ്മൻ ഖാന്റെ സംരക്ഷണത്തിലാകുകയും അമ്മ തുംരി - ദാദ്രയും മറ്റ് അർദ്ധ ക്ലാസിക്കൽ രീതികളും പഠിപ്പിക്കാൻ മുംബൈയിൽ അവരുടെ കുടുംബത്തോടൊപ്പം അവർ താമസിക്കാൻ തുടങ്ങുകയും ചെയ്തു.
അവലംബം കൂടുതൽ വായനയ്ക്ക് The Great Indians , by One India One People Foundation.
Published by One India One People Foundation in collaboration with Authorspress, 2006.
ISBN 81-7273-318-6 .
page 513 .
പുറം കണ്ണികൾ Shobha Gurtu at AllMusic Shobha Gurtu Website Shobha Gurtu sings "Saiyaan Nikas gaye'’ (Raag Bhairav) യൂട്യൂബിൽ
ശോഭ ദീപക് സിംഗ്
ഇന്ത്യൻ സാംസ്കാരിക ഇംപ്രസാരിയോ, ഫോട്ടോഗ്രാഫർ , എഴുത്തുകാരി, ക്ലാസിക്കൽ നർത്തകി, ശ്രീരാം ഭാരതീയ കലാ കേന്ദ്രത്തിന്റെ സംവിധായിക എന്നീനിലകളിൽ പ്രശസ്തയായ വ്യക്തിയാണ് ശോഭ ദീപക് സിംഗ് .
ദില്ലി ആസ്ഥാനമായുള്ള ഒരു സാംസ്കാരിക സംഘടനയാണ് ശ്രീരാം ഭാരതീയ കലാ കേന്ദ്ര.
ഒഡീഷയിൽ നിന്നുള്ള ആദിവാസി ആയോധന നൃത്തമായ മയൂർഭഞ്ജ് ചൗവിന്റെ പുനരുജ്ജീവനത്തിനുള്ള സംഭാവനകളാലാണ് ശോഭ അറിയപ്പെടുന്നത്.
കലയ്ക്കും സംസ്കാരത്തിനും നൽകിയ സംഭാവനകൾക്കായി 1999 ൽ ഇന്ത്യയിലെ നാലാമത്തെ പരമോന്നത സിവിലിയൻ അവാർഡ് ആയ പദ്മശ്രീ ബഹുമതി ഇന്ത്യാസർക്കാർ അവർക്ക് നൽകി.
ജീവചരിത്രം ശ്രീരാം ഭാരതീയ കലാ കേന്ദ്രം .
ഡിസിഎമ്മിലെ ലാലാ ഛരത് റാമിന്റെയും സുമിത ഛരത് റാമിന്റെയും പുത്രിയായാണ് ശോഭ ജനിച്ചത്.
പദ്മശ്രീ ജേതാവും പ്രശസ്ത കലാവിദഗ്ദ്ധയുമായിരുന്നു സുമിത ഛരത് റാം.
ന്യൂഡൽഹിയിലെ മോഡേൺ സ്കൂളിൽ സ്കൂൾ വിദ്യാഭ്യാസം പൂർത്തിയാക്കിയ ശോഭ, 1963 ൽ ദില്ലി യൂണിവേഴ്സിറ്റിയിൽ നിന്ന് ബഹുമതികളോടെ സാമ്പത്തിക ശാസ്ത്രത്തിൽ ബിരുദം നേടി.
1964 ൽ പിതാവിന്റെ കമ്പനിയായ ദില്ലി ക്ലോത്ത് amp; ജനറൽ മിൽസിൽ മാനേജ്മെന്റ് ട്രെയിനിയായി ഔദ്യോഗിക ജീവിതം ആരംഭിച്ചു.
നാലു വർഷത്തിനു ശേഷം 1967-ൽ ദീപക് സിംഗുമായുള്ള വിവാഹാനന്തരം ശോഭ ഡിസിഎം വിട്ടു.
പിന്നീട് ശ്രീറാം ഭാരതീയ കലാ കേന്ദ്ര (എസ്ബികെകെ)യിൽ ചേർന്നു.
ഇത്  1952-ൽ അമ്മ സ്ഥാപിച്ച സാംസ്കാരിക സംഘടനയാണ്.
ഈ സംഘടനയുടെ കാമിനി ഓഡിറ്റോറിയം കൈകാര്യം ചെയ്യുന്നതിനിടയിൽ തന്നെ, ബാച്ചിലർ ഓഫ് പെർഫോമിംഗ് ആർട്സ് ബിരുദം നേടുന്നതിനായി പഠനം തുടർന്നു.
ശംഭു മഹാരാജിന്റെയും ബിർജു മഹാരാജിന്റെയും കീഴിൽ നൃത്തവും ബിസ്വാജിത് റോയ് ചൗധരി, അംജദ് അലി ഖാൻ എന്നിവരുടെ കീഴിൽ സംഗീതവും പഠിച്ചു.
1992 ൽ നാഷണൽ സ്കൂൾ ഓഫ് ഡ്രാമയുടെ മുൻ ഡയറക്ടറും ആധുനിക ഇന്ത്യൻ നാടകവേദിയിലെ ഏറ്റവും സ്വാധീനമുള്ള വ്യക്തികളുമായ ഇബ്രാഹിം അൽകാസിയുടെ ലിവിംഗ് തിയേറ്ററിൽ ചേർന്നു.
നാടക സംവിധാനം പഠിക്കുകയും 1996 ൽ ഡിപ്ലോമ നേടുകയും ചെയ്തു.
അൽകാസിയുമായുള്ള ബന്ധം തുടർന്ന അവർ, മൂന്ന് സിസ്റ്റേഴ്സ് , മൂന്ന് ഗ്രീക്ക് ദുരന്തങ്ങൾ , എ സ്ട്രീറ്റ്കാർ നെയിംഡ് ഡിസയർ , ഡെത്ത് ഓഫ് എ സെയിൽസ്മാൻ എന്നീ നാല് അൽകാസി പ്രൊഡക്ഷനുകളിൽ സഹായിയായി പ്രവർത്തിച്ചു.
2011 ൽ സുമിത്ര ചരത് റാമിന്റെ മരണശേഷം എസ്ബി‌കെകെയുടെ ഡയറക്ടറായി മാനേജ്‌മെന്റ് ഏറ്റെടുക്കുകയും ഭർത്താവിന്റെ സഹായത്തോടെ കേന്ദ്രത്തിന്റെ പ്രവർത്തനങ്ങൾ നടത്തുകയും ചെയ്തു.
1999 ലെ പത്മശ്രീ ബഹുമതി നേടിയ ശോഭ, ഭർത്താവ് ദീപക് സിങ്ങിനൊപ്പം ന്യൂഡൽഹിയിൽ താമസിക്കുന്നു, ദമ്പതികൾക്ക് ഒരു മകളുണ്ട്.
ശോഭ സിങ്ങിന്റെ കൂടുതൽ ശ്രദ്ധേയമായ സംഭാവനകളിലൊന്നാണ് എസ്.ബി.കെ.കെയുടെ ആഭിമുഖ്യത്തിൽ നടത്തുന്ന കോളേജ് ഓഫ് മ്യൂസിക് ആൻഡ് ഡാൻസ് .
ഹിന്ദുസ്ഥാനി ക്ലാസിക്കൽ മ്യൂസിക് , വോക്കൽസ്, ഇൻസ്ട്രുമെന്റ്സ്, ലൈറ്റ് മ്യൂസിക് വോക്കൽസ്, നൃത്തവിഷയങ്ങളായ കഥക് , ഭരത്നാട്യം , ഒഡീസി , മയൂർഭഞ്ച് ചൗ , ബാലെ , സമകാലീന നൃത്തം എന്നീ വിഷയങ്ങളിലെല്ലാം പാഠ്യപദ്ധതികൾ നടത്തുന്നു.
നിരവധി പ്രശസ്ത കലാകാരന്മാരും കലാധ്യാപകരായ രവിശങ്കർ , ബിർജു മഹാരാജ് , അംജദ് അലി ഖാൻ , ശംഭു മഹാരാജ്, ഷോവാന നാരായണൻ എന്നിവരും സംഘടനയുമായി ബന്ധപ്പെട്ടിരിക്കുന്നു.
ന്യൂഡൽഹിയിൽ നടത്തുന്ന വാർഷിക നൃത്തമേളയായ സമ്മർ ബാലെ ഫെസ്റ്റിവലിന്റെ സംഘാടകരിലൊരാളാണ് ശോഭ.
കലയിലെ മികവിനെ മാനിക്കുന്നതിനായി 2011 മുതൽ സുമിത്ര ചരത് റാം ലൈഫ് അച്ചീവ്മെന്റ് അവാർഡ് എന്ന അവാർഡ് ആരംഭിച്ചു.
ബിർജു മഹാരാജ് 2011 ൽ ആദ്യത്തെ അവാർഡ് കരസ്ഥമാക്കി.
എസ്‌ബി‌കെകെയുടെ പല പ്രവർത്തനങ്ങളും പകർത്തിയിട്ടുള്ള ഒരു നിപുണയായ ഫോട്ടോഗ്രാഫറാണ് ശോഭ സിംഗ്.
നൃത്തം , നാടകം , സംഗീതം എന്നിവ ഉൾക്കൊള്ളുന്ന 40,000 ചിത്രങ്ങൾ അവർ പ്രദർശിപ്പിച്ചിട്ടുണ്ട്.
1996 ൽ ശ്രീധരണി ആർട്ട് ഗ്യാലറിയിൽ ഇബ്രാഹിം അൽകാസി ശോഭയുടെ ആദ്യ സോളോ എക്സിബിഷൻ സംഘടിപ്പിച്ചു.
അതിനുശേഷം, ത്രിവേണി കലാസംഘം, ന്യൂഡൽഹി , ലണ്ടനിലെ നെഹ്‌റു സെന്റർ (2011) എന്നിവയുൾപ്പെടെ വിവിധ സ്ഥലങ്ങളിൽ അവർ തന്റെ ഫോട്ടോകൾ പ്രദർശിപ്പിച്ചിട്ടുണ്ട്.
2013 ൽ, അൽക പാണ്ഡെ ശോഭയുടെ എക്സിബിഷൻ ക്യൂറേറ്റ് ചെയ്തു, 2013 മാർച്ച് 25 ന് ഇന്ത്യാ ഹാബിറ്റാറ്റ് കേന്ദ്രത്തിൽ ശോഭ സിങ്ങിന്റെ 250 കൃതികൾ പ്രദർശിപ്പിച്ചു.
അവിടെ വച്ച് 70 ഫോട്ടോഗ്രാഫുകൾ ഉൾക്കൊള്ളുന്ന ഡാൻസ്കേപ്പുകൾ: എ ഫോട്ടോഗ്രാഫിക് യാത്ര എന്ന പുസ്തകം പുറത്തിറക്കി.
തിയേറ്റർ എസ്‌കേപ്പ്സ്: എക്സ്പീരിയൻസിംഗ് രസാസ് എന്ന തലക്കെട്ടിൽ ഇന്ത്യൻ നാടകത്തെക്കുറിച്ച് ഒരു പുസ്തകവും അവർ എഴുതിയിട്ടുണ്ട്.
ഗ്രന്ഥസൂചിക ഇതും കാണുക Shriram Bharatiya Kala Kendra Sumitra Charat Ram Mayurbhanj Chhau Ebrahim Alkazi Shambhu Maharaj Birju Maharaj Biswajit Roy Chowdhury Amjad Ali Khan Ravi Shankar Shovana Narayan അവലംബങ്ങൾ പുറത്തേക്കുള്ള കണ്ണികൾ Singh, Shobha Deepak (25 July 2015).
"Theatric Monocle: In conversation with Padmashri Shobha Deepak Singh".
NewsGram News Desk (Interview).
Interviewed by Archana Rao.
Retrieved 3 November 2015.
ശോഭന നരസിംഹൻ ഇംഗ്ലീഷ് വിലാസം https://ml.wikipedia.org/wiki/Shobhana_Narasimhan
ശോഭന നരസിംഹൻ , സൈദ്ധാന്തിക ശാസ്ത്രത്തിൽ പ്രൊഫസറും ബേംഗളൂരുവിലെ ജവഹർലാൽ ആദമിക് അഫയേഴ്സിന്റെ ഡീനുമായിരുന്നു.
അവർക്ക് ഏറ്റവും താല്പര്യമുണ്ടായിരുന്നത് കമ്പ്യുട്ടേഷണൽ നാനൊസയൻസ് ആയിരുന്നു.
ആകാരത്തിലും വലിപ്പത്തിലും വരുന്ന കുറവ് പദാർത്ഥത്തിന്റെ സ്വഭാവത്തിനെ എങ്ങനെ ബാധിക്കുന്നു എന്നതായിരുന്നു അവരുടെ ഗവേഷണം.
ഇന്ത്യൻ നാഷനൽ അക്കാദമി ഒഫ് സയൻസിലെ ഫെല്ലോ കൂടിയാണ് അവർ.
മുംബൈയിലെ സെന്റ് സേവിയേഴ്സ് കോളേജിൽ നിന്ന് 1983ൽ ഊർജ്ജ തന്ത്രത്തിൽ ബി.എസ്സി നേടി.
ഐ ഐടി, മുംബൈയിൽ നിന്ന് 1985ൽ എം.എസ്സിയും പാസ്സായി.
സൈദ്ധാന്തിക ഊർജ്ജ തന്ത്രത്തിൽ ഹാർവാഡ് സർവകലാശാലയിൽ നിന്നും 1991ൽ പി.എച്ഡിയും നേടി.
യു.എസ്.എയിലെ ബ്രൂക്ക് ഹാവൻ നാഷണൽ ലബോറാട്ടറിയിലും ജർമ്മനിയിലെ ബെർലനിലെ ഫ്രിറ്റ്സ് ഹേബർ ഇൻസ്റ്റിറ്റ്യൂട്ട് ഓഫ് ദ മാക്സ് പ്ലാങ്ക് സൊസൈറ്റിയിൽ പോസ്റ്റ് ഡോക്ടറൽ ജോലിയും ചെയ്തു.
അവർ ജവഹർലാൽ മികച്ച ശാസ്ത്ര ഗവേഷണ കേന്ദ്രത്തിൽ സൈദ്ധാന്തിക ശാസ്ത്ര (Theoretical Sciences ) വിഭാഗത്തിൽ 1996ൽ അധ്ദപനത്തിനായി ചേർന്നു.
അവർക്ക് താല്പര്യം ഉൺർത്തുന്ന പുതുമയുള്ള പഠിപ്പിക്കുന്ന രീതികളും ഉണ്ടായിരുന്നു.
അവർ അനേകം രാജ്യങ്ങളിൽ പഠന കളരികളിൽ പങ്കെടുക്കുകയും സംഘടിപ്പിക്കുകയുമുണ്ടായി.
അവർ സ്ത്രീകൾക്കീടയിൽ ശസ്ത്രവിഷയളെ പ്രചരിക്കുന്നതിൽ തല്പരയായിരുന്നു.
ഇറ്റലിയിലെ Triesteല്ലിലെ അന്തർദേശീയ സൈദ്ധാന്തിക ഊർജ്ജതന്ത്ര കേന്ദ്രത്തിൽ തൊഴിൽ വികസന പരിശീലന കളരി സംഘടിപ്പിക്കുകയുണ്ടായി..
പുരസ്കാരവും അംഗീകാരവും
2011ൽ ഇന്ത്യയിലെ നാഷണൽ അക്കാദമി ഓഫ് സയംസസിൽ ഫെല്ലൊ ആയിരുന്നു.
2010ൽ സ്ത്രീശക്തി സമ്മാൻ ശാസ്ത്ര പുരസ്കാരം കിട്ടി.
കർണാടക സർക്കാരിന്റെ കല്പന ചൗള വനിതശാസ്ത്രജ്ഞ പുരസ്കാരം കിട്ടുകയുണ്ടായി.
ശോഭന പരമേശ്വരൻ നായർ ഈ ലേഖനത്തിനു മിഴിവേകാൻ ചിത്രങ്ങൾ ചേർക്കുന്നത് നന്നായിരിക്കും.
മലയാളചലച്ചിത്രരംഗത്ത് ആദ്യകാലങ്ങളിൽ സജീവമായിരുന്ന ഒരു നിർമ്മാതാവായിരുന്നു ശോഭന പരമേശ്വരൻ നായർ .
2009 മേയ് 20-ന്, 83 ആമത്തെ വയസ്സിൽ അദ്ദേഹം അന്തരിച്ചു.
നിശ്ചലഛായാഗ്രഹണത്തിലൂടെ മലയാളചലച്ചിത്രലോകത്തെത്തിയ ശോഭന പരമേശ്വരൻ നായർ മലയാളസാഹിത്യത്തിലെ മികച്ച രചനകൾ ചലച്ചിത്രമാക്കുന്നതിലും താല്പര്യം കാണിച്ചു.
ചിറയിൻകീഴ് പാലവിളി നാരായണപ്പിള്ളയുടെയും കുഞ്ഞിയമ്മയുടെയും മകനായി തിരുവനന്തപുരത്താണ് പരമേശ്വരൻ നായർ ജനിച്ചത്.
അദ്ദേഹം ൧൯൫൪(1954) ൽ   തൃശ്ശൂരിൽ  ശോഭന എന്ന പേരിൽ ഒരു സ്റ്റൂഡിയോ തുടങ്ങുകയും പിന്നീട്  മലയാള  സിനിമയുടെ ഉന്നമനത്തിനായി പ്രവർത്തിക്കുകയും  അങ്ങനെ  മലയാള സിനിമയുടെ തലതൊട്ടപ്പന്മാരിൽ ഒരാളായിമാറുകയും ചയ്തു  .
പിന്നീടു തന്റെ സ്റ്റൂഡിയോയുടെ പേരും ചേർത്ത് ശോഭന പരമേശ്വരൻ എന്ന് പൊതുവേ അറിയപ്പെട്ടു.
മരണം വരെ അദ്ദേഹത്തിന്റെ കർമ മണ്ഡലം  തൃശൂർ ആയിരുന്നു.
1952-ൽ രാമു കാര്യാട്ട് നീലക്കുയിൽ ചലച്ചിത്രമാക്കിയപ്പോൾ നിശ്ചല ഛായാഗ്രാഹകനായി ചലച്ചിത്രരംഗത്ത് പ്രവേശിച്ചു.
1963-ൽ പാറപ്പുറത്തിന്റെ നിണമണിഞ്ഞ കാൽപ്പാടുകൾ ചലച്ചിത്രമാക്കിക്കൊണ്ട് ചലച്ചിത്രനിർമ്മാണവഴിയിലെത്തി.
നിർമ്മിച്ച ചിത്രങ്ങൾ നിണമണിഞ്ഞ കാൽപ്പാടുകൾ മുറപ്പെണ്ണ്‌ നഗരമേ നന്ദി കൊച്ചുതെമ്മാടി അഭയം കള്ളിച്ചെല്ലമ്മ നൃത്തശാല തുലാവർഷം പൂജക്കെടുക്കാത്ത പൂക്കൾ അമ്മുവിന്റെ ആട്ടിൻകുട്ടി അവലംബം ↑ ↑ 1 2
സിലമ്പരസൻ ഇംഗ്ലീഷ് വിലാസം https://ml.wikipedia.org/wiki/Silambarasan
ഒരു ഇന്ത്യൻ ചലച്ചിത്രനടനും സംവിധായകനും പിന്നണിഗായകനുമാണ് സിലമ്പരസൻ (1985 ഫെബ്രുവരി 3) ജീവിതരേഖ
വിജയ രാജേന്ദറിന്റേയും ഉഷ രാജേന്ദറിന്റേയും മകനായി തമിഴ്നാട്ടിലെ ചെന്നൈയിൽ ജനിച്ചു.
കുരലരസൻ എന്ന ഒരു സഹോദരനും ഇലക്കിയ എന്ന ഒരു സഹോദരിയുമുണ്ട്.
ചെന്നൈയിലെ ഡോൺബോസ്കോ മാട്രികുലേഷൻ ഹയർ സെക്കണ്ടറി സ്കൂളിലായിരുന്നു വിദ്യാഭ്യാസം.
ദ ആശ്രം സ്കൂളിൽ നിന്നും ഓഡിയോ എഞ്ചിനീയറിങ്ങ് കരസ്ഥമാക്കി.
പിതാവ് സംവിധാനം ചെയ്ത സിനിമകളിൽ ബാലതാരമായി കടന്നുവന്ന സിലമ്പരസൻ ഒട്ടേറെ തമിഴ് ചലച്ചിത്രങ്ങളിലഭിനയിക്കുകയും നിരവധി സിനിമകൾ സംവിധാനം ചെയ്യുകയും ചെയ്തിട്ടുണ്ട്.
പുരസ്കാരങ്ങൾ തമിഴ്നാട് സർക്കാരിന്റെ കലൈമാമണി (2006) സിലമ്പാട്ടം- ഇസൈയരുവി തമിഴ് സംഗീത പുരസ്കാരം (2009) വിണ്ണയ്താണ്ടി വരുവായ- എഡിസൺ അവാർഡ് മികച്ച നടൻ (2010) അഭിനയിച്ച ചലച്ചിത്രങ്ങൾ
അഭിനയിച്ച ചലച്ചിത്രങ്ങൾ വർഷം സിനിമ വേഷം കുറിപ്പ് 1984 ഉറവൈ കാത്ത കിളി സിലമ്പരസ് ബാലതാരമായി 1986 മൈത്തിലി എന്നൈ കാതലി സിംഭു ബാലതാരമായി 1987 ഒരു തായിൻ ശപഥം സിംഭു ബാലതാരമായി 1988 എൻ തങ്കൈ കല്യാണി സിംഭു ബാലതാരമായി 1989 സംസാര സംഗീതം സിംഭു ബാലതാരമായി 1991 ഷാന്തി എനത് ഷാന്തി ബാലതാരമായി 1992 എങ്ങ വീട്ട് വേലൻ ബാലതാരമായി 1993 പെറ്റെടുത്ത പിള്ളൈ ബാലതാരമായി 1993 സബാഷ് ബാബു ബാബു ബാലതാരമായി 1993 രാജാദി രാജവൻ ബാലതാരമായി 1993 Thiruvalla ബാലതാരമായി 1994 ഒരു വസന്ത ഗീതം ബാലതാരമായി 1995 തായ് ത്ങ്ങൈ പാസം ബാലതാരമായി 1999 മോനിഷ എൻ മോനലീസ Special appearance 2001 സൊന്നാൽ താൻ കാതല Special appearance 2002 കാതൽ അഴിവറ്റില്ലൈ സിംഭു 2003 ഡും സത്യ 2003 അലൈ ആതി 2003 കോവിൽ ശക്തിവേല് 2004 കുത്ത് ഗുരുമൂർത്തി 2004 മന്മദൻ മദൻ കുമാർ, മദൻ രാജ് Also screenwriter 2005 തൊട്ടി ജയ ജയചന്ദ്രൻ 2006 സരവണ സരവണ 2006 വല്ലവൻ വല്ലവൻ Also director, screenwriter 2008 കാളൈ ജീവ 2008 സിലംബാട്ടം വിച്ചു, തമിഴരസൻ 2010 ഗോവ മദൻ കുമാർ Special appearance 2010 വിണ്ണൈത്താണ്ടി വരുവായാ കാർത്തിക് ശിവകുമാർ Nominated— Filmfare Award for Best Actor Nominated— Vijay Award for Best Actor 2010 യെ മായ ചേസവെ Himself Guest appearance Telugu film 2011 വാനം "Cable" രാജ 2011 ഒസ്തി ഒസ്തി വേലൻ 2011 Mambattiyan Special appearance in promotional song 2012 പോട പോടി അർജൂൻ 2013 കണ്ണ ലഡ്ഡ് തിന്ന ആസൈയ 2014 ഇങ്ക എന്ന സൊല്ലുത് രഘു 2015 കാക്കാ മുട്ടൈ 2015 വാല് ശക്തി 2016 ഇത് നമ്മ ആള് ശിവ 2016 അച്ചം ഈൻബത് മടമൈയട രജിനികാന്ത് മുരളിദരൻ 2017 അൻബാനവൻ അസരാതവൻ അടങ്ങാതവൻ 2018 ചെക്ക ചിവന്ത വാനം 2018 കാറ്റിൻ മൊഴി 2019 വന്താ രാജാവാ താൻ വരുവേൻ 2019 90 ML 2021 ഈശ്വരൻ ഈശ്വരൻ 2021 മഹ 2021 മാനാട് അബ്ദുൽ ഖാലിക്ക് 2021 പത്ത് തല അവലംബം
സിലിക്ക
വെളുത്തതും സിലിക്ക സമ്പുഷ്ടവുമായ മണലിനെ ആണ് സിലിക്ക മണൽ എന്ന് വിളിക്കുന്നത് കേരളത്തിലെ ആലപ്പുഴ പള്ളിപ്പുറം പ്രദേശം സിലിക്ക മണലിനാൽ സമ്പുഷ്ടമാണ്.
ഗ്ലാസ് നിർമ്മാണത്തിന് പ്രധാനമായി ഉപയോഗിക്കുന്നു
https://en.wikipedia.org/wiki/Silicon_dioxide അവലംബം പുറംകണ്ണികൾ Silicon dioxide എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Tridymite, International Chemical Safety Card 0807 Quartz, International Chemical Safety Card 0808 Cristobalite, International Chemical Safety Card 0809 amorphous, NIOSH Pocket Guide to Chemical Hazards crystalline, as respirable dust, NIOSH Pocket Guide to Chemical Hazards Formation of silicon oxide layers in the semiconductor industry .
LPCVD and PECVD method in comparison.
Stress prevention.
Quartz SiO 2 piezoelectric properties Silica (SiO 2 ) and Water Epidemiological evidence on the carcinogenicity of silica: factors in scientific judgement by C. Soutar and others.
Institute of Occupational Medicine Research Report TM/97/09 Scientific opinion on the health effects of airborne silica by A Pilkington and others.
Institute of Occupational Medicine Research Report TM/95/08 The toxic effects of silica Archived 2016-04-15 at the Wayback Machine .
by A Seaton and others.
Institute of Occupational Medicine Research Report TM/87/13 Structure of precipitated silica Archived 2015-07-15 at the Wayback Machine .
സിലിക്കോസിസ് ഇംഗ്ലീഷ് വിലാസം https://ml.wikipedia.org/wiki/Silicosis
സിലിക്ക പൊടി ശ്വസിക്കുന്നതിലൂടെ ഉണ്ടാകുന്ന തൊഴിൽപരമായ ശ്വാസകോശരോഗമാണ് സിലിക്കോസിസ്.
ഇത് ഒരു തരം ന്യൂമോകോണിയോസിസ് ആണ്.
സിലിക്കോസിസ് ശ്വാസതടസ്സം, ചുമ, പനി, സയനോസിസ് (നീലകലർന്ന ചർമ്മം) എന്നിവയുണ്ടാക്കുന്നു.
ഇത് പലപ്പോഴും പൾമണറി എഡിമ (ശ്വാസകോശത്തിലെ ദ്രാവകം), ന്യുമോണിയ അല്ലെങ്കിൽ ക്ഷയം എന്നിവയുടെ ലക്ഷണങ്ങൾ കാണിക്കുന്നതിനാൽ അതാണോ എന്ന് തെറ്റായി നിർണ്ണയിക്കപ്പെടാം.
2013-ൽ ആഗോളതലത്തിൽ 46,000 മരണങ്ങൾക്ക് സിലിക്കോസിസ് കാരണമായി.
1990-ൽ മരണസംഖ്യ 55,000 ആയിരുന്നു കുഴൽക്കിണർ നിർമ്മാണവേളയിൽ കരിങ്കൽപ്പൊടി ഉയരുന്നു.
സിലിക്കോസിസ് എന്ന പേര് ആദ്യം ഉപയോഗിച്ചത് 1870-ൽ മിലാനിലെ ഓസ്പെഡേൽ മാഗിയോറിലെ പ്രൊസക്ടറായ Achille Visconti (1836-1911) ആണ്.
ലാറ്റിൻ പദമായ സൈലക്സിൽ നിന്ന് അല്ലെങ്കിൽ ഫ്ലിന്റിൽ നിന്ന് ആണ് ഈ പദമുണ്ടായത്.
പതിനാറാം നൂറ്റാണ്ടിന്റെ മധ്യത്തിൽ ഖനിത്തൊഴിലാളികളിലെ പൊടി ശ്വസിക്കുന്നതിലൂടെ ശ്വാസകോശ സംബന്ധമായ പ്രശ്നങ്ങളെക്കുറിച്ച് തിരിച്ചറിഞ്ഞ് എഴുതിയിരുന്നു.
കല്ല് വെട്ടുന്നവരുടെ ശ്വാസകോശത്തിലെ ആസ്ത്മാ ലക്ഷണങ്ങളും മണൽ പോലുള്ള വസ്തുക്കളും 1713 ൽ ബെർണാർഡിനോ റമാസ്സിനി ശ്രദ്ധിച്ചു.
വ്യവസായവൽക്കരണത്തോടെ പൊടി ഉൽപാദനം വർദ്ധിച്ചു.
ഇത് സിലിക്കോസിസിന്റെ വ്യാപനത്തിന് കാരണമായി.
അടയാളങ്ങളും ലക്ഷണങ്ങളും സിലിക്കോസിസും ക്ഷയരോഗവുമുള്ള ഖനിത്തൊഴിലാളിയുടെ ശ്വാസകോശം.
( ബാസ്‌ക് മ്യൂസിയം ഓഫ് ഹിസ്റ്ററി ഓഫ് മെഡിസിൻ ആൻഡ് സയൻസ്, സ്പെയിൻ )
സിലിക്കോസിസ് മന്ദഗതിയിലാണ് ബാധിക്കുക.
അടയാളങ്ങളും ലക്ഷണങ്ങളും സാവധാനത്തിലാണ് പ്രത്യക്ഷപ്പെടുക.
ലക്ഷണങ്ങളിൽ ഇവ ഉൾപ്പെടുന്നു: ഡിസ്പ്നിയ (ശ്വാസം മുട്ടൽ) ചുമ, (പലപ്പോഴും സ്ഥിരവും കഠിനവുമാണ്) ക്ഷീണം ദ്രുത ശ്വസനം വിശപ്പ് കുറയുകയും ശരീരഭാരം കുറയ്ക്കുകയും ചെയ്യുന്നു നെഞ്ച് വേദന പനി ചർമ്മത്തിന്റെ നിറംമാറ്റം (നീല ചർമ്മം) നഖങ്ങളിൽ  ഇരുണ്ട വിള്ളലുകൾ.
രോഗബാധ വർദ്ധിക്കുമ്പോൾ ഇനിപ്പറയുന്നലക്ഷണങ്ങളുമുണ്ടാകാം: സയനോസിസ്, വിളർച്ച - ശരീരത്തിന്റെ മുകൾ ഭാഗങ്ങളിൽ സഹിതം നീലനിറമുള്ള ത്വക്ക്.
കോർ പൾ‌മോണേൽ (വലത് വെൻട്രിക്കിൾ ഹൃദ്രോഗം) ശ്വസന തടസ്സം
സിലിക്കോസിസ് രോഗികൾക്ക് ക്ഷയം പിടിപെടാനുള്ള സാധ്യത കൂടുതലാണ്.
സിലിക്ക, പൾമണറി മാക്രോഫേജുകളെ നശിപ്പിക്കുമെന്നും മൈകോബാക്ടീരിയയെ നശിപ്പിക്കാനുള്ള കഴിവ് തടയുന്നുവെന്നും കരുതപ്പെടുന്നു.
നീണ്ടുനിൽക്കുന്ന സിലിക്ക എക്സ്പോഷർ ഉള്ള തൊഴിലാളികൾക്ക്  സിലിക്കോസിസ് ഇല്ലാതെ തന്നെ ക്ഷയത്തിന് സമാനമായ രോഗസാധ്യതയുണ്ട്.
വിട്ടുമാറാത്ത ബ്രോങ്കൈറ്റിസ് , ശ്വസനതടസ്സം, ക്ഷയരോഗമില്ലാത്ത മൈകോബാക്ടീരിയം അണുബാധ, ഫംഗസ് ശ്വാസകോശ അണുബാധ, കോമ്പൻസേറ്ററി എംഫിസെമ , ന്യൂമോത്തോറാക്സ് എന്നിവയും സിലിക്കോസിസിന്റെ ശ്വാസകോശ സംബന്ധമായ സങ്കീർണതകളിൽ ഉൾപ്പെടുന്നു.
പാത്തോഫിസിയോളജി സിലിക്കോസിസ് ബാധിച്ച ശ്വാസകോശത്തിന്റെ ഭാഗം
സിലിക്ക പൊടിപടലങ്ങൾ ശ്വസിക്കുമ്പോൾ, ശ്വാസകോശത്തിലെ ചെറിയ ആൽവിയോളാർ സഞ്ചികളിലേക്കും നാളങ്ങളിലേക്കും എത്തിച്ചേരുന്നു.
അവിടെനിന്ന്, ശ്വാസകോശത്തിന് കഫം അല്ലെങ്കിൽ ചുമ വഴി പൊടി നീക്കം ചെയ്യാൻ കഴിയുന്നില്ല.
സ്ഫടിക സിലിക്കയുടെ നേർത്ത കണികകൾ ശ്വാസകോശത്തിൽ നിക്ഷേപിക്കുമ്പോൾ, പൊടിപടലങ്ങൾ ഉൾക്കൊള്ളുന്ന മാക്രോഫേജുകൾ ട്യൂമർ നെക്രോസിസ് ഘടകങ്ങൾ, ഇന്റർലൂക്കിൻ -1, ല്യൂക്കോട്രൈൻ ബി 4, മറ്റ് സൈറ്റോകൈനുകൾ എന്നിവ പുറത്തുവിടുന്നതിലൂടെ കോശജ്വലന പ്രതികരണത്തിന് കാരണമാകും .
ഇവ സിലിക്ക കണത്തിന് ചുറ്റും കൊളാജൻ വ്യാപിപ്പിക്കുന്നതിനും ഉൽ‌പാദിപ്പിക്കുന്നതിനും ഫൈബ്രോബ്ലാസ്റ്റുകളെ ഉത്തേജിപ്പിക്കുന്നു.
അങ്ങനെ ഫൈബ്രോസിസ് ഉണ്ടാകുന്നു.
ഭൂമിയുടെ പുറംതോടിന്റെ ഏറ്റവും സാധാരണമായ രണ്ടാമത്തെ മൂലകമാണ് സിലിക്കൺ (Si).
ഭൂമിയുടെ പുറംതോടിന്റെ 75% ഓക്സിജനും സിലിക്കണും ഉള്ളതിനാൽ സിലിക്ക എന്ന സംയുക്തം വളരെ സാധാരണമാണ്.
ഗ്രാനൈറ്റ് , മണൽക്കല്ല്, സ്ലേറ്റ് തുടങ്ങിയ പല പാറകളിലും ചില ലോഹ അയിരുകളിലും ഇത് കാണപ്പെടുന്നു.
മണലിന്റെ പ്രധാന ഘടകമാണ് സിലിക്ക.
ഇത് മണ്ണ്, മോർട്ടാർ, പ്ലാസ്റ്റർ, ഷിംഗിൾസ് എന്നിവയിലും ആകാം.
ഈ വസ്തുക്കളുടെ കട്ടിംഗ്, ബ്രേക്കിംഗ്, ക്രഷിംഗ്, ഡ്രില്ലിംഗ്, പൊടിക്കൽ അല്ലെങ്കിൽ ഉരച്ചിലുകൾ എന്നിവ സൂക്ഷ്മകണികകൾ ഉണ്ടാക്കുന്നു.
ആൽഫ-ക്വാർട്സ്, ക്രിസ്റ്റൊബലൈറ്റ് അല്ലെങ്കിൽ ട്രൈഡൈമൈറ്റ് രൂപത്തിൽ ക്രിസ്റ്റലിൻ സിലിക്കൺ ഡൈ ഓക്സൈഡ് അടങ്ങിയ നേർത്ത  പൊടി (10 മൈക്രോമീറ്ററിൽ താഴെ വ്യാസം ) നിക്ഷേപിക്കുന്നതിനാലാണ് സിലിക്കോസിസ് ഉണ്ടാകുന്നത്.
സിലിക്കോസിസ് രോഗനിർണയത്തിന് മൂന്ന് പ്രധാന ഘടകങ്ങളുണ്ട്.
ആദ്യം, രോഗിയുടെ ചരിത്രം ഈ അസുഖത്തിന് കാരണമാകുന്നത്ര സിലിക്ക പൊടി എക്സ്പോഷർ വെളിപ്പെടുത്തണം.
രണ്ടാമതായി, സിലിക്കോസിസുമായി പൊരുത്തപ്പെടുന്ന കണ്ടെത്തലുകൾ (സാധാരണയായി നെഞ്ചിന്റെ എക്സ്-റേ).
മൂന്നാമത്, അസാധാരണതകൾ ഉണ്ടാക്കാൻ സാധ്യതയുള്ള അടിസ്ഥാന രോഗങ്ങളുണ്ടോ എന്ന കണ്ടെത്തൽ.
സങ്കീർണ്ണമല്ലാത്ത സിലിക്കോസിസ് കാണിക്കുന്ന നെഞ്ച് എക്സ്-റേ സങ്കീർണ്ണമായ സിലിക്കോസിസ് സിലിക്കോസിസ് ILO വർഗ്ഗീകരണം 2-2 RR സിലിക്കോസിസ് മൂലമുണ്ടാകുന്ന ഫൈബ്രോതോറാക്സും പ്ലൂറൽ എഫ്യൂഷനും വർഗ്ഗീകരണം
രോഗത്തിന്റെ കാഠിന്യം (റേഡിയോഗ്രാഫിക് പാറ്റേൺ ഉൾപ്പെടെ), ആരംഭം, പുരോഗതിയുടെ വേഗത എന്നിവ അനുസരിച്ച് സിലിക്കോസിസിന്റെ വർഗ്ഗീകരണം നടത്തുന്നു.
ഇതിൽ ഉൾപ്പെടുന്നവ: വിട്ടുമാറാത്ത ലളിതമായ സിലിക്കോസിസ് സാധാരണയായി ദീർഘകാല എക്സ്പോഷർ (10 വർഷമോ അതിൽ കൂടുതലോ) ഉണ്ടാകുകയും സാധാരണയായി എക്സ്പോഷർ ചെയ്തതിന് ശേഷം 10-30 വർഷങ്ങൾക്ക് ശേഷം പ്രത്യക്ഷപ്പെടുകയും ചെയ്യും.
ഇതാണ് ഏറ്റവും സാധാരണമായ സിലിക്കോസിസ്.
ഇത്തരത്തിലുള്ള സിലിക്കോസിസ് ഉള്ള രോഗികൾക്ക്, പ്രത്യേകിച്ച് തുടക്കത്തിൽ, രോഗത്തിന്റെ വ്യക്തമായ ലക്ഷണങ്ങൾ  ഉണ്ടാകണമെന്നില്ല, പക്ഷേ എക്സ്-റേ വഴി അസാധാരണതകൾ കണ്ടെത്താം.
വിട്ടുമാറാത്ത ചുമ, ശ്വാസതടസ്സം (ശ്വാസം മുട്ടൽ) എന്നിവയുണ്ടാവാം.
ത്വരിതപ്പെടുത്തിയ സിലിക്കോസിസ് സിലിക്ക പൊടിയുടെ ഉയർന്ന സാന്ദ്രത ആദ്യമായി എക്സ്പോഷർ ചെയ്തതിന് ശേഷം 5-10 വർഷങ്ങൾക്ക് ശേഷം ഉണ്ടാവുന്ന സിലിക്കോസിസ്.
ലക്ഷണങ്ങളും എക്സ്-റേ കണ്ടെത്തലുകളും വിട്ടുമാറാത്ത ലളിതമായ സിലിക്കോസിസിന് സമാനമാണ്, പക്ഷേ നേരത്തെ സംഭവിക്കുകയും കൂടുതൽ വേഗത്തിൽ ശക്തിപ്രാപിക്കുകയും ചെയ്യുന്നു.
ഫൈബ്രോസിസ് ഉൾപ്പെടെയുള്ള സങ്കീർണ്ണമായ രോഗങ്ങൾക്ക്  കൂടുതൽ സാധ്യതയുണ്ട്.
സങ്കീർണ്ണമായ സിലിക്കോസിസ് മാരകമായ ഫൈബ്രോസിസ് ഉണ്ടാവുന്നു.
സിലിക്കോസിസ് "സങ്കീർണ്ണമാകാം.
ക്ഷയരോഗം, ക്ഷയരോഗമില്ലാത്ത മൈകോബാക്ടീരിയ അണുബാധ, ഫംഗസ് അണുബാധ, ശ്വാസകോശ അർബുദം എന്നിവ പോലുള്ള മറ്റ് ശ്വാസകോശരോഗങ്ങൾക്കും കാരണമാകാം.
അക്യൂട്ട് സിലിക്കോസിസ് ഉയർന്ന അളവിലുള്ള സിലിക്ക പൊടി എക്സ്പോഷർ ചെയ്തതിന് ശേഷം ഏതാനും ആഴ്ചകൾ മുതൽ 5 വർഷത്തിനകം ബാധിക്കുന്ന സിലിക്കോസിസ്.
ഇതിനെ സിലിക്കോപ്രോട്ടിനോസിസ് എന്നും വിളിക്കുന്നു.
അക്യൂട്ട് സിലിക്കോസിസിന്റെ ലക്ഷണങ്ങളിൽ ശ്വാസതടസ്സം, ചുമ, ബലഹീനത, ശരീരഭാരം കുറയൽ എന്നിവ കാണപ്പെടാം.
ഇത് പലപ്പോഴും മരണത്തിലേക്ക് നയിക്കുന്നു.
ന്യൂമോണിയ , ശ്വാസകോശത്തിലെ നീർക്കെട്ട്, ആൽവിയോളാർ രക്തസ്രാവം, ശ്വാസകോശ കാൻസർ എന്നിവയുണ്ടാവാം.
പ്രതിരോധം A video discussing a field-based approach to silica monitoring.
Monitoring could help reduce exposure to silica.
പൊടിപടലങ്ങൾ ഒഴിവാക്കുക എന്നതാണ് സിലിക്കോസിസ് തടയാനുള്ള ഏറ്റവും നല്ല മാർഗം.
ചികിത്സയില്ലാത്ത സ്ഥിരമായ ഒരു രോഗമാണ് സിലിക്കോസിസ്.
നിലവിൽ ലഭ്യമായ ചികിത്സകൾ രോഗലക്ഷണങ്ങളെ ലഘൂകരിക്കുന്നതിലും രോഗാവസ്ഥയുടെ കൂടുതൽ പുരോഗതി തടയുന്നതിലും ശ്രദ്ധ കേന്ദ്രീകരിക്കുന്നു.
ഇതിൽ ഉൾപ്പെടുന്നവ: വായുവിലൂടെയുള്ള സിലിക്ക, സിലിക്ക പൊടി, പുകയില, പുകവലി ഉൾപ്പെടെയുള്ള മറ്റ് ശ്വാസകോശ സംബന്ധമായ അസ്വസ്ഥതകൾ എന്നിവയ്ക്കുള്ള സാധ്യതകൾ തടയുന്നു.
ശ്വാസകോശ ബാക്ടീരിയ അണുബാധയ്ക്കുള്ള ആൻറിബയോട്ടിക്കുകൾ ഉപയോഗിക്കുക ക്ഷയരോഗ ത്വക്ക് പരിശോധന ക്ഷയരോഗ പ്രതിരോധം ഹൈപ്പോക്സീമിയ ഉണ്ടെങ്കിൽ ഓക്സിജൻ അഡ്മിനിസ്ട്രേഷൻ.
ശ്വസനം സുഗമമാക്കുന്നതിന് ബ്രോങ്കോഡൈലേറ്ററുകൾ .
കേടായ ശ്വാസകോശ ടിഷ്യു മാറ്റിസ്ഥാപിക്കുന്നതിനുള്ള ശ്വാസകോശ മാറ്റിവയ്ക്കൽ ഏറ്റവും ഫലപ്രദമായ ചികിത്സയാണ്.
ഉയർന്ന സിലിക്ക മണ്ണിന്റെ ഉള്ളടക്കവും ഇടയ്ക്കിടെയുള്ള പൊടി കൊടുങ്കാറ്റും ഉള്ള പ്രദേശങ്ങളിൽ വിട്ടുമാറാത്ത സിലിക്കോസിസ് റിപ്പോർട്ട് ചെയ്യപ്പെടുന്നു.
മരുഭൂമിയിലെ ശ്വാസകോശരോഗം
സഹാറ, ലിബിയൻ മരുഭൂമി, നെഗേവ് എന്നിവിടങ്ങളിൽ നിന്നുള്ള കേസുകൾ റിപ്പോർട്ട് ചെയ്യപ്പെട്ടിട്ടുള്ള മരുഭൂമിയിലെ മണൽ പൊടി ദീർഘകാലമായി ശ്വസിക്കുന്നതാണ് സിലിക്കോസിസിന്റെ തൊഴിൽരഹിതമായ ഒരു രീതി.
ഈ പൊടി ശ്വാസകോശത്തിൽ അടിഞ്ഞുകൂടിയാണ് രോഗം വരുന്നത്.
നിയന്ത്രണം
സിലിക്കോസിസ്, ശ്വാസകോശ അർബുദം , മറ്റ് സിലിക്ക സംബന്ധമായ രോഗങ്ങൾ എന്നിവ തടയുന്നതിന് കമ്പനികൾ സിലിക്ക അനുബന്ധ ജോലിചെയ്യുന്ന ജീവനക്കാർക്ക് ചില സുരക്ഷാ നടപടികൾ നൽകണമെന്ന് 2016 മാർച്ചിൽ ഒ‌എസ്‌എച്ച്‌എ നിർബന്ധമാക്കി.
പ്രധാന വ്യവസ്ഥകൾ എട്ട് മണിക്കൂർ ഷിഫ്റ്റിൽ ശരാശരി, സ്ഫടിക സിലിക്കയുടെ അനുവദനീയമായ എക്‌സ്‌പോഷർ പരിധി (പിഇഎൽ) ഒരു ക്യുബിക് മീറ്റർ വായുവിൽ 50 മൈക്രോഗ്രാമിലേക്ക് കുറയ്ക്കുക.
സിലിക്ക പൊടിയിലേക്കുള്ള തൊഴിലാളികളുടെ എക്സ്പോഷർ പരിമിതപ്പെടുത്തുന്നതിന് എഞ്ചിനീയറിംഗ് നിയന്ത്രണങ്ങൾ (വെള്ളം അല്ലെങ്കിൽ വെന്റിലേഷൻ പോലുള്ളവ) ഉപയോഗിക്കുക; എഞ്ചിനീയറിംഗ് നിയന്ത്രണങ്ങൾക്ക് എക്സ്പോഷർ വേണ്ടത്ര പരിമിതപ്പെടുത്താൻ കഴിയാത്തപ്പോൾ റെസ്പിറേറ്ററുകൾ നൽകുക; ഉയർന്ന എക്സ്പോഷർ ഏരിയകളിലേക്ക് തൊഴിലാളികളുടെ പ്രവേശനം പരിമിതപ്പെടുത്തുക; ഒരു രേഖാമൂലമുള്ള എക്‌സ്‌പോഷർ നിയന്ത്രണ പദ്ധതി വികസിപ്പിക്കുക, ഉയർന്ന എക്സ്പോഷർ ഉള്ള തൊഴിലാളികൾക്ക് മെഡിക്കൽ പരിരക്ഷ നൽകുക.
സിലിക്കയുടെ അപകടസാധ്യതകളെക്കുറിച്ചും  എങ്ങനെ പരിമിതപ്പെടുത്താമെന്നും തൊഴിലാളികളെ പരിശീലിപ്പിക്കുക.
തൊഴിലാളികളെ നിരീക്ഷിക്കുന്നതിന് മെഡിക്കൽ പരിശോധന നൽകുകയും അവരുടെ ശ്വാസകോശാരോഗ്യത്തെക്കുറിച്ചുള്ള വിവരങ്ങൾ നൽകുകയും ചെയ്യുക.
ഇതും കാണുക ന്യുമോകോണിയോസിസ് ആസ്ബറ്റോസിസ് ഹോക്സ് നെസ്റ്റ് ടണൽ ദുരന്തം പൊടി ന്യുമോണിയ അവലംബം
സിലിക്കൺ ഇംഗ്ലീഷ് വിലാസം https://ml.wikipedia.org/wiki/Silicon ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
14 അലൂമിനിയം ← സിലിക്കൺ → ഫോസ്ഫറസ് C ↑ Si ↓ Ge [[File:{{{symbol}}}-TableImage.png|300px]] ആവർത്തനപ്പട്ടിക പൊതു വിവരങ്ങൾ പേര് , പ്രതീകം , അണുസംഖ്യ സിലിക്കൺ, Si, 14 അണുഭാരം ഗ്രാം/ മോൾ ഗ്രൂപ്പ് , പിരീഡ് , ബ്ലോക്ക് {{{ഗ്രൂപ്പ്}}},{{{പിരീഡ്}}},{{{ബ്ലോക്ക്}}} രൂപം {{{രൂപം}}}
പിണ്ഡത്തിന്റെ അടിസ്ഥാനത്തിൽ പ്രപഞ്ചത്തിൽ ഏറ്റവും കൂടുതലായി കാണപ്പെടുന്ന എട്ടാമത്തെ മൂലകമാണ് സിലിക്കൺ (ഇംഗ്ലീഷ്: silicon, ലത്തീൻ:silicium).
സ്വതന്ത്രരൂപത്തിൽ വളരെ അപൂർവ്വമായേ പ്രകൃതിയിൽ കാണപ്പെടുന്നുള്ളൂ എങ്കിലും സിലിക്കൺ ഡൈ ഓക്സൈഡ് , സിലിക്കേറ്റ് തുടങ്ങിയ സംയുക്തങ്ങളുടെ രൂപങ്ങളിൽ ഗ്രഹങ്ങളിലും, ഗ്രഹസമാന വസ്തുക്കളിലും, നക്ഷത്രാന്തരപടലങ്ങളിലും ധാരാളമായി കാണപ്പെടുന്നു.
ഭൗമോപരിതലത്തിൽ ഓക്സിജൻ കഴിഞ്ഞാൽ ഏറ്റവും അധികം കാണപ്പെടുന്ന മൂലകമാണിത്.
ഭൂവൽക്കത്തിന്റെ 28.3% ഭാഗം സിലിക്കൺ ആണ്.
വ്യാവസായികലോകത്ത് വളരെ പ്രാധാന്യമുള്ള മൂലകമാണിത്.
ഇലക്ട്രോണിക്സ് , കമ്പ്യൂട്ടർ മുതലായ മേഖലകളുടെ അടിസ്ഥാനമായ അർദ്ധചാലകങ്ങളുടെ നിർമ്മാണത്തിനുള്ള അസംസ്കൃതവസ്തു എന്ന നിലയിലാണ് സിലിക്കണിന് ഇന്നത്തെ സാഹചര്യത്തിൽ ഏറെ പ്രാധാന്യം ലഭിക്കുന്നത്.
ജെർമേനിയവും ഇത്തരത്തിലുള്ള ഒരു അർദ്ധചാലകമാണെങ്കിലും, ജെർമേനിയത്തെ അപേക്ഷിച്ച് ഉയർന്ന താപനിലയിലും സിലിക്കൺ അർദ്ധചാലകമായിത്തന്നെ വർത്തിക്കുന്നതിനാലാണ് സിലിക്കൺ ഈ മേഖലയിൽ വ്യാപകമായി ഉപയോഗിക്കുന്നത്.
സിലിക്ക , സിലിക്കേറ്റുകൾ എന്നീ രൂപത്തിൽ സ്ഫടികം, സിമന്റ്, സെറാമിക്സ് എന്നിവയിലേയും ഒരു പ്രധാന ഘടകമാണിത്.
സിലിക്കൺ, ഓക്സിജൻ, ഹൈഡ്രജൻ എന്നീ മൂലകങ്ങൾ കൊണ്ട് നിർമ്മിക്കുന്ന സിലിക്കോണുകൾ എന്നറിയപ്പെടുന്ന വ്യാവസായികപ്രാധാന്യമുള്ള ഒരുതരം പ്ലാസ്റ്റിക്കിലെ ഘടകവുമാണിത്.
ജീവശാസ്ത്രത്തിലും പ്രാധാന്യമർഹിക്കുന്ന ഒരു മൂലകമാണിത്.
ജന്തുക്കളുടെ ശരീരത്തിൽ വളരെ കുറഞ്ഞ അളവിൽ മാത്രമേ കാണപ്പെടുന്നുള്ളുവെങ്കിലും, സസ്യങ്ങളിൽ പ്രത്യേകിച്ച് പുല്ല് വർഗത്തിൽ പെട്ട ചെടികളിൽ ഇത് വളരെ പ്രാധാന്യമർഹിക്കുന്ന ഒന്നാണ്.
സിലിക്കയുടെ ഒരു രൂപമായ സിലികിക് അമ്ലം , ചെറുജീവികളായ ഡയാടോം എന്ന ആൽഗകളുടെ പുറന്തോടിൽ അടങ്ങിയിരിക്കുന്ന ഒരു പ്രധാന വസ്തുവാണ്.
ഇതിന്റെ പ്രതീകം Si എന്നും അണുസംഖ്യ 14-ഉം ആണ്.
സംയോജകത 4 ആയുള്ള ഒരു അർദ്ധലോഹമാ‍ണ് ഇത്.
മൂലകരൂപത്തിൽ സിലിക്കണിന് തിളക്കമുള്ള ചാരനിറമാണ് ഉള്ളത്.
പരലിന്റെ വലിപ്പത്തിന് അനുപാതികമായി ഈ തിളക്കവും വർദ്ധിക്കുന്നു.
ബലം, പെട്ടെന്ന് പൊട്ടാനുള്ള സാധ്യത എന്നീ കാര്യങ്ങളിൽ സ്ഫടികത്തെപ്പോലെത്തന്നെയാണ് സിലിക്കൺ.
താരതമ്യേന പ്രവർത്തനശേഷി കുറഞ്ഞ ഒരു മൂലകമാണ് ഇതെങ്കിലും, ഹാലൊജനുകളുമായും നേർത്ത ക്ഷാരങ്ങളുമായും പ്രതിപ്രവർത്തിക്കാറുണ്ട്.
പക്ഷേ നൈട്രിക് അമ്ലത്തിന്റേയും , ഹൈഡ്രോഫ്ലൂറിക് അമ്ലത്തിന്റേയും മിശ്രിതമൊഴികെയുള്ള മിക്കവാറും അമ്ലങ്ങളും സിലിക്കണിനെ ബാധിക്കുന്നില്ല.
ഇൻഫ്രാറെഡ് തരംഗങ്ങളുടെ 95 ശതമാനത്തിലധികം തരംഗദൈർഘ്യങ്ങൾ സിലിക്കണിലൂടെ കടന്നു പോകുന്നു.
സിലിക്കണിലെ ചാർജ് വാഹികളായ കണങ്ങളുടെ എണ്ണം താപനില വർദ്ധിക്കുന്നതിനനുസരിച്ച് കൂടുന്നതിനാൽ ശുദ്ധ സിലിക്കണിന്റെ വൈദ്യുതപ്രതിരോധം താപനിലക്കനുസരിച്ച് കുറയുന്നു (negative temperature coefficient of resistance).
പീസോ റെസിസ്റ്റീവ് പ്രഭാവം (piezoresistive effect) മൂലം യാന്ത്രികമർദ്ദം പ്രയോഗിച്ചും സിലിക്കൺ പരലിന്റെ വൈദ്യുതപ്രതിരോധത്തിന് കാര്യമായ മാറ്റം വരുത്താൻ സാധിക്കും.
കമ്പ്യൂട്ടറുകളിലെ ഐ.സി. ചിപ്പുകൾ , അതുമായി ബന്ധപ്പെട്ട മറ്റു ഹാർഡ്‌വെയർ എന്നിവയുടെ നിർമ്മാണം പോലുള്ള വളരെ വ്യാവസായികപ്രാധാന്യമുള്ള ഒന്നാണ് സിലിക്കൺ.
അലൂമിനിയം കൂട്ടിച്ചേർത്ത് സങ്കരമാക്കുന്നതിനാണ് ശുദ്ധ സിലിക്കൺ ഏറ്റവുമധികം ഉപയോഗിക്കുന്നത്.
കനംകുറഞ്ഞ ഇത്തരം ലോഹസങ്കരങ്ങൾ വാഹനങ്ങളുടെ നിർമ്മാണത്തിനാണ് പ്രധാനമായും ഉപയോഗിക്കുന്നത്.
സിലിക്കണിന്റെ ലോകവ്യാപകമായ ആകെ ഉപയോഗത്തിന്റെ 55 ശതമാനവും ഈ മേഖലയിലാണ്.
ശുദ്ധ സിലിക്കണിന്റെ രണ്ടാമത്തെ പ്രധാന ഉപയോഗമേഖല, സിലിക്കോണുകൾ എന്ന പ്ലാസ്റ്റിക്കുകളുടെ നിർമ്മാണമാണ്.
ആകെ ഉപയോഗത്തിന്റെ 40% വരുമിത്.
ശുദ്ധ സിലിക്കണിൽ നിന്നും നിർമ്മിക്കുന്ന അതിശുദ്ധ സിലിക്കണിൽ മറ്റു ചില മൂലകങ്ങൾ കുറഞ്ഞ അളവിൽ ചേർത്ത് ഇതിലെ വൈദ്യുതധാരാ വാഹികളായ കണങ്ങളുടെ എണ്ണത്തെയും അവയുടെ വൈദ്യുതചാർജിനേയും ഫലപ്രദമായി നിയന്ത്രിക്കാൻ സാധിക്കും.
ഇത്തരത്തിൽ ഡോപിങ്ങിനു (doping) വിധേയമാക്കിയ അർദ്ധചാലകങ്ങളാണ് (extrincic semicondutors), സൗരോർജ്ജ സെൽ , ഇലക്ട്രോണിക്സിന്റെ അടിസ്ഥാന ഘടകങ്ങളായ ട്രാൻസിസ്റ്റർ , ഡയോഡ് മുതലായവയുടേയും അടിസ്ഥാന നിർമ്മാണ ഘടകം.
1698 നാനോമീറ്റർ തരംഗദൈർഘ്യമുള്ള, രാമൻ ലേസർ എന്ന ലേസറിന്റെ നിർമ്മാണത്തിന് സിലിക്കൺ ഉപയോഗിക്കുന്നു.
ലിക്വിഡ് ക്രിസ്റ്റൽ ഡിസ്പ്ലേ അഥവാ എൽ.സി.ഡി. യുടെ നിർമ്മാണം.
ചെലവുകുറഞ്ഞ സൗരോർജ്ജസെല്ലുകളുടെ നിർമ്മാണം.
ഉരുക്കിന്റേയും കാസ്റ്റ് അയേണിന്റേയും നിർമ്മാണം - ചില തരം ഉരുക്കുകളിലെ പ്രധാന ഘടകമാണ് സിലിക്കൺ.
കാസ്റ്റ് അയേൺ നിർമ്മാണ പ്രക്രിയയിലാണ് സിലിക്കൺ ഉപയോഗപ്പെടുത്തുന്നത്.
സംയുക്തരൂപത്തിൽ നിർമ്മാണപ്രവർത്തനം - നമുക്ക് സുപരിചിതമായ മണലിന്റേയും കളിമണ്ണിലേയും രൂപത്തിൽ സിലിക്കൺ ഡയോക്സൈഡ് അഥവാ സിലിക്ക, കോൺക്രീറ്റ്, ഇഷ്ടിക എന്നിവയിൽ അടങ്ങിയിരിക്കുന്നു.
നിർമ്മാണപ്രവർത്തനങ്ങളിലെ അവിഭാജ്യഘടകമായ പോർട്ട്‌ലാന്റ് സിമന്റിന്റെ നിർമ്മാണത്തിനും സിലിക്ക ഉപയോഗിക്കുന്നു.
ഉയർന്നതാപനിലയെ പ്രതിരോധിക്കുന്ന ചുടുകട്ടകൾ (ഫയർ ബ്രിക്സ്), ഇനാമലുകൾ എന്നിവയുടെ നിർമ്മാണത്തിന് സിലിക്കേറ്റുകൾ ഉപയോഗിക്കുന്നു.
മണലിൽ നിന്നുള്ള സിലിക്കയാണ് സ്ഫടികനിർമ്മാണത്തിലെ പ്രധാന അസംസ്കൃതവസ്തു.
അബ്രസീവുകൾ - സിലിക്കൺ കാർബൈഡ് , തറയും മറ്റും മിനുസപ്പെടുത്തുന്നതിനുള്ള ഏറ്റവും പ്രധാനപ്പെട്ട അബ്രസീവ് ആണ്.
വൈദ്യശാസ്ത്രരംഗം - സിലിക്കൺ- ഓക്സിജൻ , സിലിക്കൺ- കാർബൺ രാസബന്ധനങ്ങളുള്ള സിലിക്കോണുകൾ, വളരെ അയവുള്ള പദാർത്ഥങ്ങളാണ്.
കോണ്ടാക്റ്റ് ലെൻസുകളുടെ നിർമ്മാണത്തിനും, കൃത്രിമ സ്തനം വച്ചുപിടിപ്പിക്കുന്നതിനും ഇത് ഉപയോഗിക്കുന്നു.